รัฐมนตรีช่วยว่าการกระทรวงกลาโหม สั่งเตรียมพร้อมรับพระสงฆ์และญาติธรรมกลับจากอินเดีย พร้อมดัน “ศูนย์แพทย์ทหารอาเซียน” ฝึกรับมือร่วมกัน
รัฐมนตรีช่วยว่าการกระทรวงกลาโหม สั่งเตรียมพร้อมรับพระสงฆ์และญาติธรรมกลับจากอินเดีย พร้อมดัน “ศูนย์แพทย์ทหารอาเซียน” ฝึกรับมือร่วมกันพลโท คงชีพ ตันตระวาณิชย์ โฆษกกระทรวงกลาโหม เปิดเผยว่า พลเอก ชัยชาญ ช้างมงคล รัฐมนตรีช่วยว่าการกระทรวงกลาโหม และพลเอก ณัฐ อินทรเจริญ ปลัดกระทรวงกลาโหม ประชุมร่วมกับหน่วยขึ้นตรงกระทรวงกลาโหมและเหล่าทัพ เพื่อติดตามการบริหารจัดการมาตรการกักตัวควบคุมโรคของรัฐ ( State Quarantine ) ณ ศาลาว่าการกลาโหม โดยภาพรวมสถานภาพคนไทยที่เดินทางกลับจากต่างประเทศผ่านสายการบิน ที่ยังอยู่ในมาตรการกักตัวควบคุมโรคของรัฐจำนวน 938 คน และมีแผนเดินทางกลับมาวันนี้อีก 263 คน นอกจากนี้ ในวันที่ 24 -25 เมษายนนี้ มีกำหนดการการเดินทาง?กลับไทยของ?พระสงฆ์? แม่ชี และญาติธรรม?จากการแสวงบุญ ณ เมืองกัลกัตตา? ประเทศ?อินเดีย? จำนวน 342 ราย เป็นพระสงฆ์? 104? รูป? แม่ชี? 11? คน?และญาติ?ธรรม? 56? คน สำหรับด่านชายแดน ไทย - มาเลเซียทั้ง 5 ด่าน ที่เริ่มเปิดทำการตั้งแต่ 18 เมษายนที่ผ่านมา มีการเดินทางกลับเข้ามาของประชาชนชาวไทยแล้วจำนวน 503 คน และมีแผนเดินทางกลับวันนี้อีก 303 คน ซึ่งทั้งหมด กอ.รมน.ภาค 4 ส่วนหน้า ได้ร่วมกันคัดกรองอย่างเข้มข้น ทั้งหมดต้องอยู่ในมาตรการกักตัวควบคุมโรคของรัฐ ตามภูมิลำเนาโดยการควบคุมของแต่ละจังหวัดพลเอก ชัยชาญ กล่าวว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้สั่งการให้ “ศูนย์แพทย์ทหารอาเซียน” ที่มีที่ตั้งในไทย ประสานกับกระทรวงกลาโหมอาเซียน ริเริ่มขับเคลื่อนแลกเปลี่ยนข้อมูล ประสบการณ์และการฝึกร่วมกัน ผ่านระบบสื่อสารอิเล็กทรอนิกส์ เพื่อรับมือกับปัญหาโรคอุบัติใหม่ที่เกิดขึ้นในปัจจุบัน พร้อมทั้งขอให้ใช้ศักยภาพของแต่ละเหล่าทัพ เข้าไปสนับสนุนช่วยเหลือเกษตรกรในแต่ละภูมิภาค นำผลผลิตตามฤดูกาล กระจายออกให้กับประชาชนทั่วประเทศได้เข้าถึง เช่นเดียวกับ “โครงการขนข้าวชาวนา เปลี่ยนปลาชาวเล” ที่กองทัพอากาศสนับสนุนเครื่องบินขนส่งผลิตภัณฑ์การเกษตรข้ามภูมิภาค เพื่อให้เกษตรกรสามารถแลกเปลี่ยนสินค้าประมงและข้าวในภาวะเกิดวิกฤตโรคระบาด  พลเอก ชัยชาญ ยังกำชับให้จัดเตรียมความพร้อมพื้นที่และระบบบริหารจัดการตามมาตรการควบคุมโรค รองรับพระสงฆ์และญาติธรรม ที่จะเดินทางกลับจากกิจกรรมแสวงบุญในอินเดีย โดยขอให้ประสานกับสำนักงานพระพุทธศาสนาแห่งชาติอย่างใกล้ชิด เพื่อให้เป็นไปตามพระวินัยและกิจของสงฆ์